แองเจลีค

แองเจลีค(ญี่ปุ่น: アンジェリーク "อังเจรีคุ" ; อังกฤษ: Angelique) เป็นเกมซิมูเลชั่นแนว dating sim พัฒนาโดยบริษัท โคเอ ออกวางจำหน่ายในรูปแบบเกมสำหรับเครื่องซุปเปอร์แฟมิคอม, เกมคอมพิวเตอร์, PC-FX, เพลย์สเตชัน, เซก้าแซทเทิร์น และ เกมบอยแอดวานซ์ โดยมี ยูระ ไคริ เป็นผู้ออกแบบตัวละคร ซึ่งได้รับความนิยมในหมู่นักเล่นเกมผู้หญิงอย่างสูง จนมีการสร้างเกมภาคใหม่ๆ ตามออกมาอีกหลายต่อหลายภาค นอกจากนี้ยังถูกดัดแปลงเป็นดราม่าซีดี มังงะ และอนิเมะด้วย 
เนื้อหาของเกม.
"แองเจลีค ลีโมจ" (ตัวผู้เล่น) นักเรียนสาวธรรมดาจากโรงเรียนสตรีสมอลนี่ ที่จู่ๆ วันหนึ่งก็ได้ถูกคัดเลือกให้เป็น 1 ในว่าที่ราชินีองค์ใหม่ของโลก ด้วยเหตุนี้ แองเจลีค จึงต้องเข้ารับการทดสอบเพื่อเป็นราชินี โดยการขอยืมพลังจากเทพพิทักษ์หนุ่มรูปงามทั้ง 9 มาพัฒนาโลก เพื่อให้ประชาชนบนโลกได้อาศัยอยู่กันอย่างสุขสบาย ซึ่งนอกจากจะต้องทำภารกิจที่ว่านี้ให้สำเร็จแล้ว แองเจลีคยังต้องพยายามกุมหัวใจของเทพพิทักษ์หนุ่มๆเหล่านี้ให้ได้ด้วย แต่เรื่องก็ไม่ง่ายอย่างที่คิด เพราะยังมี "โรซาเลีย เดอ คาตาร์เฮน่า" ว่าที่ราชินีอีกคน ที่เป็นทั้งเพื่อนและคู่แข่งคนสำคัญของแองเจลีค ซึ่งเธอเองก็มีสิทธิ์ขอยืมพลังจากเหล่าเทพพิทักษ์หนุ่มเพื่อมาพัฒนาโลกได้เช่นกัน แถมยังคอยขัดขวางความสัมพันธ์ระหว่างแองเจลีคกับเหล่าเทพพิทักษ์อีกด้วย ดังนั้นนี่จึงเป็นหน้าที่ของผู้เล่นที่จะต้องควบคุมแองเจลีคให้สามารถกุมหัวใจของเหล่าเทพพิทักษ์ และผ่านการทดสอบเพื่อเป็นราชินีองค์ใหม่ให้ได้
 นักเรียนสาวจากโรงเรียนสตรีสมอลนี่ที่ถูกคัดเลือกให้เป็น 1 ในว่าที่ราชินีองค์ใหม่ของโลก อายุ 17 ปี มีผมสีทอง นัยน์ตาสีเขียว ผูกโบว์สีแดง เป็นคนร่าเริงแจ่มใส ช่างพูดช่างคุย และชอบของหวานมาก (CV:ชิราโทริ ยูริ)
 คุณหนูผู้สูงศักดิ์ที่ถูกเลี้ยงดูมาอย่างเข้มงวด อายุ 17 ปี มีผมสีน้ำเงินเป็นลอนยาว นัยน์ตาสีฟ้า เป็นอีกคนที่ถูกคัดเลือกให้เป็น 1 ในว่าที่ราชินีองค์ใหม่ของโลก เรียกได้ว่าเป็นคู่แข่งคนสำคัญของแองเจลีค แม้จะปากร้ายไปบ้าง แต่โดยเนื้อแท้แล้วก็เป็นคนดีคนหนึ่ง (CV:มิตสึอิชิ โคโตโนะ)
 1 ใน 9 เทพพิทักษ์ผู้ทำหน้าที่รับใช้องค์ราชินี อายุ 25 ปี เกิดวันที่ 16 สิงหาคม ราศีสิงห์ สูง 188 ซม. หนัก 70 กก. กรุ๊ปเลือด O ใช้พลังแห่งแสงสว่าง มอบ "ความภาคภูมิใจ" ให้แก่ผู้คนบนโลก เกิดในตระกูลขุนนางชั้นสูง มีนิสัยเยือกเย็น อีกทั้งยังเป็นคนเอาจริงเอาจัง เข้มงวดทั้งกับตัวเองและผู้อื่น จึงเป็นที่เคารพยำเกรงต่อใครหลายๆ คน แม้แต่เหล่าเทพพิทักษ์ด้วยกัน ไม่ค่อยถูกกับคลาวิส (CV:ฮายามิ โช)
 1 ใน 9 เทพพิทักษ์ผู้ทำหน้าที่รับใช้องค์ราชินี อายุ 25 ปี เกิดวันที่ 11 พฤศจิกายน ราศีพิจิก สูง 190 ซม. หนัก 73 กก. กรุ๊ปเลือด A ใช้พลังแห่งความมืด มอบ "ความสงบทางใจ" ให้แก่ผู้คนบนโลก เกิดในครอบครัวของชาวเร่ร่อน เป็นคนเงียบขรึม ไม่สุงสิงกับใคร ไม่ค่อยถูกกับจูเลียส (CV:ชิโอซาวะ คาเนโตะ แต่ภายหลังเปลี่ยนเป็น ทานากะ ฮิเดยูกิ)
 1 ใน 9 เทพพิทักษ์ผู้ทำหน้าที่รับใช้องค์ราชินี อายุ 18 ปี เกิดวันที่ 28 มีนาคม ราศีเมษ สูง 174 ซม. หนัก 61 กก. กรุ๊ปเลือด O ใช้พลังแห่งลม มอบ "ความกล้าหาญ" ให้แก่ผู้คนบนโลก มีนิสัยร่าเริง ตรงไปตรงมา ชอบเล่นกีฬา และรักความยุติธรรมยิ่งกว่าใครๆ เป็นเพื่อนสนิทกับมาร์เซลและเซเฟล ปัจจุบันกำลังเรียนวิชาดาบจากออสการ์ (CV:ฮายาชิ โนบุโตชิ)
 1 ใน 9 เทพพิทักษ์ผู้ทำหน้าที่รับใช้องค์ราชินี อายุ 21 ปี เกิดวันที่ 3 พฤษภาคม ราศีพฤษก สูง 183 ซม. หนัก 67 กก. กรุ๊ปเลือด A ใช้พลังแห่งน้ำ มอบ "ความอ่อนโยน" ให้แก่ผู้คนบนโลก มีนิสัยอ่อนโยน สงบเยือกเย็น พูดกับทุกคนด้วยวาจาที่อ่อนน้อม ให้ความเคารพและนับถือในตัวคลาวิสมาก (CV:โทบิตะ โนบุโอะ)
 1 ใน 9 เทพพิทักษ์ผู้ทำหน้าที่รับใช้องค์ราชินี อายุ 22 ปี เกิดวันที่ 21 ธันวาคม ราศีมังกร สูง 189 ซม. หนัก 79 กก. กรุ๊ปเลือด AB ใช้พลังแห่งเปลวเพลิง มอบ "ความเข้มแข็ง" ให้แก่ผู้คนบนโลก เกิดในตระกูลนายทหาร มีฝีมือในการใช้ดาบชนิดหาตัวจับยาก ให้ความเคารพและนับถือในตัวจูเลียสมาก งานอดิเรกคือการหลีสาว หากสาวคนไหนถูกหยอดคำหวานเข้าใส่ เป็นต้องใจอ่อนระทวยทุกรายไป ชอบเรียกแองเจลีคว่า "คุณหนู" (CV:โฮริอุจิ เคนยู)
 1 ใน 9 เทพพิทักษ์ผู้ทำหน้าที่รับใช้องค์ราชินี อายุ 14 ปี เกิดวันที่ 27 กุมภาพันธ์ ราศีมีน สูง 164 ซม. หนัก 46 กก. กรุ๊ปเลือด B ใช้พลังแห่งความเขียวขจี มอบ "ความอุดมสมบูรณ์" ให้แก่ผู้คนบนโลก ชอบสัตว์และพืชพรรณทุกชนิด แต่เนื่องจากเป็นคนที่อายุน้อยที่สุดในหมู่เทพพิทักษ์ บางครั้งจึงมีนิสัยเอาแต่ใจแบบเด็กๆ อยู่บ้าง เป็นเพื่อนสนิทกับแรนดี้และเซเฟล (CV:ยูกิ ฮิโร่)
 1 ใน 9 เทพพิทักษ์ผู้ทำหน้าที่รับใช้องค์ราชินี อายุ 17 ปี เกิดวันที่ 4 มิถุนายน ราศีเมถุน สูง 169 ซม. หนัก 51 กก. กรุ๊ปเลือด B ใช้พลังแห่งเหล็กกล้า มอบ "ความเชี่ยวชาญ" ให้แก่ผู้คนบนโลก ชอบประดิษฐ์เครื่องกลต่างๆ เป็นเพื่อนสนิทกับแรนดี้และมาร์เซล แม้บางครั้งจะพูดจาหยาบคายและไม่ค่อยมีมารยาท แต่จริงๆ แล้วไม่ได้มีเจตนาร้ายอะไรเลย เข้าทำนองปากร้ายแต่ใจดี ให้ความเคารพและนับถือในตัวลูวา เนื่องจากได้รับการอบรมสั่งสอนจากลูวามาตลอดตั้งแต่ที่เริ่มเป็นเทพพิทักษ์ (CV:อิวาตะ มิตสึโอะ)
 1 ใน 9 เทพพิทักษ์ผู้ทำหน้าที่รับใช้องค์ราชินี อายุ 22 ปี เกิดวันที่ 20 ตุลาคม ราศีตุลย์ สูง 180 ซม. หนัก 63 กก. กรุ๊ปเลือด O ใช้พลังแห่งความฝัน มอบ "ความงดงาม" ให้แก่ผู้คนบนโลก เป็นคนง่ายๆ สบายๆ บุคลิกออกตุ้งติ้งเล็กน้อย ชอบใช้คำพูดคำจาเหมือนผู้หญิง และชอบของสวยๆงามๆ จึงมักจะแต่งตัวด้วยเสื้อผ้าสวยๆ และเครื่องประดับที่หรูเลิศอลังการเสมอ (CV:โคยาสึ ทาเคฮิโตะ)
 1 ใน 9 เทพพิทักษ์ผู้ทำหน้าที่รับใช้องค์ราชินี อายุ 26 ปี เกิดวันที่ 12 กรกฎาคม ราศีกรกฎ สูง 177 ซม. หนัก 65 กก. กรุ๊ปเลือด AB ใช้พลังแห่งผืนดิน มอบ "ความรอบรู้" ให้แก่ผู้คนบนโลก มีอายุมากที่สุดในหมู่เทพพิทักษ์ เป็นคนที่มีความรู้รอบด้าน มองโลกกว้างไกล และใจเย็นกว่าใครๆ แต่บางครั้งก็เย็นมากเกินไปจนเกือบจะถึงขั้นเฉื่อยชา มักจะเป็นคนคอยห้ามทัพและไกล่เกลี่ยความขัดแย้งระหว่างจูเลียสกับคลาวิส (CV:เซกิ โทชิฮิโกะ)